cyanic-selkie/wikianc huggingface dataset:
Vitalijus Karpačiauskas
Vitalijus Karpačiauskas (sündinud 6. juulil 1966 Panevėžysis) on Leedu endine poksija.
Karpačiauskas osales II kergekeskkaalus (kuni 67 kg) 1992. aasta Barcelona olümpiamängude poksivõistlustel, kuid kaotas veerandfinaalis hilisemale pronksmedalivõitjale Chenglai Arkhomile (Tai) ja jäi edasisest medaliheitlusest välja ning 1996. aasta Atlanta olümpiamängude poksivõistlustel, kuid kaotas 2. ringis oma kohtumise ja jäi edasisest medaliheitlusest välja.
Karpačiauskas sai II kergekeskkaalus (kuni 67 kg) 7. maailmameistrivõistlustel (Tampere, 1993) hõbemedali, kaotades finaalis kuldmedalivõitjale ja maailmameistrile Juan Hernándezele (Kuuba) ning 8. maailmameistrivõistlustel (Berliin, 1995) pronksmedali, kaotades poolfinaalis hilisemale hõbemedalivõitjale Oleg Säyetovile (Venemaa) ja jäi edasisest medaliheitlusest välja.
Karpačiauskas võitis II kergekeskkaalus (kuni 67 kg) 30. Euroopa meistrivõistlustel (Bursa, 1993) kuldmedali ja tuli Euroopa meistriks. Ta osales II kergekeskkaalus (kuni 67 kg) 31. Euroopa meistrivõistlustel (Vejle, 1996), kuid kaotas 2. ringis hilisemale kuldmedalivõitjale ja Euroopa meistrile Hassan Alile (Taani) ning jäi edasisest medaliheitlusest välja.
Ta oli esimene Leedu poksija, kes on Leedu eest võisteldes tulnud Euroopa meistriks.
132th Street
132th Street on New Yorgi keskse linnaosa Manhattani tänavajoonestikus rõhtsirge tee.
Columbia Heights (Minnesota)
Columbia Heights on linn Ameerika Ühendriikides Minnesota osariigis Anoka maakonnas.
2010. aasta rahvaloenduse seisuga elas seal 19 496 inimest.
Marienthal
Marienthal on asula Ameerika Ühendriikides Kansase osariigis Wichita maakonnas.
KS-19
KS-19 oli Nõukogude Liidus toodetud 100 mm õhutõrjekahur, mis võeti kasutusele 1948. aastal koos 130 mm õhutõrjekahuriga KS-30.
KS-19 on raske õhutõrjekahur, mis tänapäevaks on põhirelvastusest suuresti kadunud, sest kasutusele on võetud tõhusamad maa-õhk tüüpi raketid. KS-19 on välikahur, millel puudub oma mootor. Kahuri vedamiseks kasutati tavaliselt keskmist AT-S või rasket AT-T tüüpi suurtükitraktorit. 15-liikmeline meeskond koos laskemoonaga sõitis samal traktoril. Laskemoon oli ühes tükis ja hästi treenitud meeskond saavutas maksimaalseks laskekiiruseks 15 lasku minutis. Tule täpsus on oluliselt suurem, kui seda kasutada koos tulejuhtimisradariga (näiteks SON 9) ja tulesuunajaga PUAZO-6/19.
Baltimore'i Eesti Maja
Baltimore'i Eesti Maja on USAs Marylandi osariigis Baltimore'i linnas asuv Eesti Maja. Maja kasutas teiste seas Baltimore'i Eesti Selts ja see oli 54 aasta jooksul üks selle piirkonna peamisi väliseestlaste kokkusaamiskohti. Majas tegutses Baltimore'i Eesti Kool.
KS-19
Kahurit KS-19 saab kasutada ka maapealsete sihtmärkide laskmiseks. Kahuri tarbeks on välja töötatud ka kaks soomust läbistavat mürsku (AP-T ja APC-T), millest AP-T suudab väidetavalt läbistada 185 mm soomust 1000 meetri kauguselt.
Baltimore'i Eesti Maja
Maja, mis asub üsnagi kriminogeenses linnaosas, vahetas omanikku 2018. aastal.
KS-19
Õhutõrjekahuri KS-19 kaliiber on 100 mm ja raua pikkus on 60,7 kaliibrit ehk 6,07 m. Paigaldatud kahuri mass on 9,35 t. Mürsu mass on 15,88 kg ja see väljub kahuritorust kiirusega 900 m/s. Mürsk võib lennata 15,4 km kõrgusele. Kahuri tõstenurk on −3...+89° ja laskesektor on 360°.
Kahuri väljatöötamine käis üsna kiiresti. Katseseeria valmis 1947. aasta septembris ja samal kuul läbis ta katsetused tehases. Detsembris läbis kahur katsed polügoonil 3653 lasuga ja üht eksemplari veeti ringi 1506 km, et näha, kuidas ta transpordile vastu peab. Suuri vigu välja ei tulnud, väikesed parandati. NSV Liidu Ministrite Nõukogu otsusega 2. märtsist 1948 võeti KS-19 NSV Liidu relvajõudude koosseisu ja NSV Liidu sõjatööstusministeeriumi käsuga 22. märtsist algas kahuri masstootmine. Esimene partii anti tellijale üle 1. septembril 1948.
KS-19 peakonstruktor Lev Ljuljev pälvis kahuri väljatöötamise eest samal aastal Stalini preemia esimese järgu.
Pärast sõjaväest mahakandmist on kahurid KS-19 kasutusele võetud mägedes laviinidega võitlevates organisatsioonides. Seal kasutatakse neid tänapäevani. Suuri lumemassiive tulistatakse kahurist, püüdes vallandada väikesi laviine, mille toimumise koht ja aeg on sel juhul täpselt teada. Sel juhul jäävad suured laviinid harvemaks ja laviinide tekitatav kahju samuti väiksemaks.
2007. aasta seisuga kasutatakse kahureid KS-19 14 riigis, millest Euroopas on Venemaa ja Bulgaaria, Ameerikas Kuuba ning ülejäänud 11 asuvad Aasias ja Põhja-Aafrikas. Kõige rohkem on neid kahureid Egiptuses (300) ja Alžeerias (150), ülejäänud maades alla 30.
Hiina Rahvavabariigis toodeti õhutõrjekahureid Tüüp 59, mis olid KS-19 koopiad.
Bollandistide Selts
Acta Sanctorum
Sarja Acta Sanctorum mõttele tuli esmalt Hollandi jesuiit Heribert Rosweyde (1569–1629), kes tegutses lektorina jesuiitide kolleegiumis Douais. Vabal ajal kogus Rosweyde teavet pühakute elulugude kohta. Tema põhiteos, 1615. aastal avaldatud "Vitae Patrum", saigi aluseks Acta Sanctorumile. Surija eest hoolitsedes sai Rosweyde nakkuse ning suri ka ise 60-aastaselt 5. oktoobril 1629.
Preester Jean Bolland oli õppeprefekt jesuiitide kolleegiumis Mechelenis. Rosweyde surma järel paluti tal vaadata läbi Rosweydest järelejäänud paberid. Seejärel jätkas Bolland Rosweyde tööd Antwerpenis.
Tema ülesanne oli otsida välja ja korrastada materjalid, et ta saaks anda trükki kõige usaldusväärsemad allikad kirikus austatavate pühakute kohta ning illustreerida keerulisemaid kohti. Ettevõtmise mahukust alahinnates arvas Bolland algselt, et suudab töö üksi lõpule viia, kuid pidi juba mõne aasta pärast tunnistama, et see käib tal üksi üle jõu. Seepeale määrati talle abiliseks Godfrey Henschen ehk Henschenius (1601–1681). Acta esimesed kaks köidet ilmusid Bollandi ja Henscheni toimetatuna Antwerpenis 1643. aastal.
Erinevalt Rosweydest ja Bollandist lubati Henschenil pühendada kogu oma aeg üksnes Acta kirjutamisele. Ta lahendas arvukalt probleeme allikate kronoloogilise, geograafilise ja filoloogilise tõlgendamise asjus. Pühakute elulugusid kuude järjestuses avaldades võtsid veebruar, märts ja aprill igaüks kolm köidet, mai kaheksa ja juuni seitse köidet. Tema surma ajaks oli ilmunud 24 köidet ning ka järgnevate jaoks jäi Henschenist maha ohtralt märkmeid ja kommentaare. Seega võib öelda, et oma lõpliku kuju võlgneb Acta Henschenile.
1659. aastal liitus Bollandi ja Henscheniga Daniel van Papenbroeck ehk Papebrochius (1628–1714), kes pühendas 55 aastat oma elust Actale. 1660. aasta juulist 1662. aasta detsembrini reisisid Henschen ja van Papenbroeck Saksamaal, Itaalias ja Prantsusmaal, kogudes hagiograafilisi käsikirju. Samuti tegutses noil aastail bollandistina Jean Gamans.
Kui paavst Clemens XIV jesuiitide ordu laiali saatis, oli bollandistidel 130 aastaga valminud 50 köidet. Nad olid kolinud Antwerpenist Brüsselisse, kus jätkasid tööd Coudenbergi kloostris 1788. aastani, mil Austria valitsus Madalmaades seltsi laiali saatis. Nende raamatukogu omandasid Tongerloo kloostri premonstratensiaanid, kes püüdsid tööd jätkata. 53. köite avaldas Tongerloo abt 1794. aastal. Esimese sarja 53 köidet katsid pühakud 1. jaanuarist kuni 14. oktoobrini. Tööd juhatasid neli endist bollandisti.
Pärast jesuiitide tegevuse taastamist Belgias loodi 19. sajandi teisel veerandil valitsuse egiidi all uuesti ka Bollandistide Selts. Nende uue sarja avaköide jõudis trükki 1845. aastal. 1863-67 avaldasid nad Pariisis 61 köidet. 19. sajandi lõpuks töö restruktureeriti kooskõlas uute filoloogiliste meetoditega. 1882. aastal asutati kvartaliajakiri kriitilise hagiograafia teemal pealkirjaga Analecta Bollandiana, mis ilmub tänini, avaldades täiendusi Actale.
Ilukirjanduses
Bollandistide Seltsil on tähtis roll Kanada kirjaniku Robertson Daviese Deptfordi triloogias, millest eesti keelde on tõlgitud avaköide "Viies osaline". Romaani minajutustaja pole küll katoliiklane, kuid huvitub sügavalt pühakulugudest ning bollandistid tervitavad soojalt tema uurimistööd.
Korgik
Korgik (Antrodia) on Fomitopsidaceae sugukonda kuuluv seeneperekond.
Estérel
Estérel on linn Kanadas Québeci provintsis Laurentidesi halduspiirkonnas.
Ida päästekeskus
Ida päästekeskus on Siseministeeriumi haldusalasse kuuluva Päästeameti struktuuriüksus, mis tegutseb Ida- ja Lääne-Virumaal ning mille tegevusvaldkonda kuulub päästetööde korraldamine, päästeala ennetustöö, riiklik tuleohutusjärelevalve ja kriisireguleerimine. Keskuse kontor asub Jõhvis Rahu tänav 38.
Ida päästekeskusesse kuulub 11 päästekomandot:
2006. aastani oli tegutsev Harjumaa Päästeteenistus, mis nimetati siis ümber ümber Päästeameti kohalikuks täidesaatvaks riigivõimu volitusi omavaks asutuseks Põhja-Eesti Päästekeskuseks. Tartumaa Päästeteenistus, Võrumaa Päästeteenistus, Valgamaa Päästeteenistus, Viljandimaa Päästeteenistus, Põlvamaa Päästeteenistus ja Jõgevamaa Päästeteenistus korraldati ümber Päästeameti Lõuna-Eesti Päästekeskuseks. Päästeameti kohalikud täidesaatva riigivõimu volitusi omavad asutused Ida-Viru Päästeteenistus ja Lääne-Viru Päästeteenistus korraldati ümber Päästeameti Ida-Eesti Päästekeskuseks. Päästeameti kohalikud täidesaatva riigivõimu volitusi omavad asutused Hiiumaa Päästeteenistus, Järvamaa Päästeteenistus, Läänemaa Päästeteenistus, Pärnumaa Päästeteenistus, Raplamaa Päästeteenistus ja Saaremaa Päästeteenistus korraldati ümber Päästeameti Lääne-Eesti Päästekeskuseks.
2011. aastani oli päästekeskus eraldi asutus väljaspool Päästeameti struktuuri ja see kandis nime Ida-Eesti Päästekeskus.
Christoph Friedrich Mickwitz
Christoph Friedrich Mickwitz on mitme Mickwitzi suguvõsa liikme nimi:
Vilce vald
Vilce vald (läti keeles Vilces pagasts) on vald Lätis Jelgava piirkonnas.
133th Street
133th Street on New Yorgi keskse linnaosa Manhattani tänavajoonestikus rõhtsirge tee.
Vilce vald
Valla suurimad asulad on Vilce, Ziedkalne, Mūrmuiža, Bandenieki, Blankenfelde, Kalnrozes, Kapteines, Mazvilce.
Tarinõges
Tarinõges (Teucrium) on taimede perekond huulõieliste sugukonnast.
Eestis kasvab üks sellesse perekonda kuuluv pärismaine liik: vinav tarinõges (Teucrium scordium).
T-kadheriin
T-kadheriin on närvirakkude aksonite pikenemist inhibeeriv valk, mis veresoonkonnas soodustab rakkude arengut ning kaitseb neid oksüdatiivse stressi korral. T-kadheriini teatakse veel nimetustega CDH13, kadheriin 13 ja H-kadheriin.
T-kadheriin kuulub kadheriini valkude perekonda. Kadheriinid osalevad rakkude omavahelisel kinnitumisel. Kadheriinide paiknemine võimaldab valgul osaleda rakkude omavaheliste ühenduste moodustamisel. Tüüpiliselt on kadheriinid vajalikud epiteelrakkude, närvirakkude ja platsentas esinevate rakkude omavaheliseks ühenduseks ning nende normaalse arengu kulgemiseks. T-kadheriin erineb teistest kadheriinidest, kuna valgul puudub transmembraanne ja tsütosoolne osa.
T-kadheriin töötab membraanile kinnitunult signaali vastuvõtjana, mille ülesandeks on signaalid rakku edastada. T-kadheriin aktiveerib sellega väikseid guanosiintrifosfaati hüdrolüüsivaid ensüüme, mis põhjustavad rakuskeleti reorganiseerimist ja muutusi rakkude välimuses.
T-kadheriini paiknemine ja struktuur
T-kadheriinil puudub otsene ühendus rakuskeletiga, seega ei ole see seotud rakkude üksteise külge kinnitumisega, vaid sellel on hoopis raku elutegevust reguleeriva hormooni taoline efekt.
T-kadheriini funktsioon signaalmolekulina
T-kadheriin võib vahendada nõrku sidemeid rakkude ühenduskohtades, kuid esinevad sidemed on liiga nõrgad, et osaleda rakkude omavaheliste kinnitussidemete moodustamisel.
T-kadheriin on adiponektiini retseptorvalguks. Adiponektiin on valk, mis osaleb glükoosi sisalduse regulatsioonis ja rasvhapete lagundamises. Adiponektiin on tsütokiini sisalduse mõjutajana seotud ainevahetusega. Selle puudulikkust on seostatud ainevahetushäirete sündroomidega, ülekaalulisusega, II tüüpi diabeediga ja veresoonkonna lubjastumisega. Adiponektiini seondumisel T-kadheriiniga on keskne roll mitmetes immunoloogilistes reaktsioonides: rakkude jagunemises, rakkude eluea pikkuses ning organismi individuaalses arengus.
T-kadheriin on madala tihedusega lipoproteiinide (LDL) retseptor. LDL-i seondumisel T-kadheriiniga käivitub reaktsiooniahel, millega toimub signaali edastamine rakku.
Kui endoteeli rakud toodavad T-kadheriini, kutsub selle suurenenud hulk esile rakkude iseenesliku rände, moodustades stressikiude ja muutes raku liikumatust liikuvaks. Selle tulemusena reguleerib T-kadheriini kogus rakkude pinnal nende migratsiooni ning signaalvalkude aktiveerumist, millega kaasneb aktiini reorganiseerimine.
T-kadheriin avastati algselt kana embrüo ajust, kus see tundus täitvat inhibeerivat rolli mootoraksonite suunamisel oletatavalt läbi neuraalharja. T-kadheriin tõkestab närviraku väljakasvude teket närvikoes.
T-kadheriini avaldumist on jälgitud nii närvisüsteemis kui ka veresoonkonnas. Tõenäoliselt on T-kadheriin seotud ka veresoonte arenguga.
Ülesanne veresoonkonnas
T-kadheriini kogus on suurim südamerakkudes, aordi seinas, ajukoore neuronites, seljaajus ning väikestes verd sisaldavates piirkondades, näiteks põrnas. Veresoonte lubjastumisest tekkinud kahjustuste, ahenenud veresoonte ja uute veresoonte tekke korral on T-kadheriini tootmine rakus muutunud. T-kadheriini avaldumine arteri seinal peale arteri laiendamisprotseduuri on seotud armkoe moodustumise hilisstaadiumi ja rakkude jagunemisega. Uute veresoonte tekkega on seotud ka patoloogiline protsess, kus vähirakud loovad endale elutegevuseks vajaliku veresoonkonna. Veresoonkonna vigastuste korral tõuseb T-kadheriini tootmine neis rakkudes, viidates T-kadheriini ülesandele veresoonkonna taastumise protsessis peale veresoonte vigastusi või uute veresoonte arenemisel.
Raku kasvu regulatsioon
T-kadheriini on seostatud rakukasvu regulatsiooniga, selle eluspüsimise ja pooldumisega. Veresoonkonna silelihaskoes ja primaarsetes gliiarakkudes sõltub T-kadheriini tootmine rakuarengu järgust. Veresoonkonna silelihaskoe kultuuris kasvavatel rakkudel toimub T-kadheriini tootmine teadaolevate mitoosis osalevate valkude, nagu vereliistakute kasvufaktori (PDGF), epidermaalse kasvufaktori (EGF) või insuliinisarnase kasvufaktori (IGF) mõjul. T-kadheriini sisaldus on seotud raku arengu staadiumiga. Karvutute hiirte puhul mõjub sisalduse suurenemine nahaaluses koes kasvaja arengut tõkestavalt. T-kadheriini vaeguses olevate ajukasvaja rakuliinides kaasnes T-kadheriini liigavaldamisega kasvu allasurumine. See võimaldab T-kadheriini kadu seostada kasvaja pahaloomulisusega, jätkete arenemisega ja agressiivsusega. Mitmetes kasvajates (naha-, kopsu-, munasarja- ja käärsoolevähi rakkudes) toimub T-kadheriini sisalduse vähenemine. T-kadheriini sisalduse vähendamise mehhanismiks on geeni promootorala aktiivsuse vähendamine.
T-kadheriini taastootmine inimeste rinnavähi rakkude kultuuris, mis algselt ei tootnud T-kadheriini, põhjustas nende välimuses muutusi. Need muutusid agressiivsetest vähirakkudest normaalseteks kattekoe rakkudeks. On hüpoteese, et T-kadheriin töötab kui kasvajat maha suruv tegur.
Samas on teatud vähi tüüpe kus T-kadheriini ekspressioon võib rakkudes esile kutsuda kasvaja pahaloomulise arengu ja jätkete tekke. Kopsukasvajal, millel pole tavaliselt jätkeid kopsusõlmedes ja luudes, tuvastati jätkete areng T-kadheriini tootmise tagajärjel. Ajukasvajas põhjustab T-kadheriini ületootmine samuti jätkete arengut, mis muudab kasvaja pahaloomuliseks.
Kasvajarakud on võimelised reguleerima geeni avaldumist kasvavates veresoontes ja kasvajat ümbritseva koe veresoonkonna arenemist. Leiti, et T-kadheriini sisaldus varieerub kasvaja veresoonkonnas. Kopsuvähi jätkeid läbivates veresoontes on T-kadheriini sisaldus suur, samas kui ümbritsevas kasvajas oli T-kadheriini sisaldus palju väiksem. Maksavähi korral on T-kadheriini sisaldus suur kasvajasisestes kapillaarides. Ümbritsevates maksakasvaja rakkudes ja normaalses maksakoes ei tuvastatud T-kadheriini olemasolu. T-kadheriini avaldumine maksavähi katterakkudes on seotud kasvaja arenguga. Eeldatavasti võib T-kadheriinil olla suunav roll kasvaja veresoontes, mis kasvavad ümbritsevasse koesse.
Petrooleumilamp
Petrooleumilamp on valgusti, milles kasutatakse valgustamiseks petrooleumi põlemisel vabanevat keemilist energiat. Need lambid võeti kasutusele pärast seda, kui 19. sajandi keskel hakati naftast petrooleumi tootma.
Petrooleumilambis põleb leek petrooleumisse ulatuva tahi (puuvillase paela) otsas, niisiis samal põhimõttel nagu ammusest ajast kasutatud õlilambis. Petrooleumi oluliseks eeliseks õliga võrreldes on väike viskoossus, mistõttu see imbub tahti mööda hästi üles. Lambi põletis olevate õhuavade kaudu saab leek põlemiseks altpoolt õhku. Leegi heledaks põlemiseks vajaliku tõmbe tekitab põletile asetatud silindriline lambiklaas. Sedamööda, kuidas tahi põletist väljaulatuv ots lühemaks põleb (ja leek nõrgeneb), saab tahti nupuga ülespoole keerata.
19. sajandi lõpupoole võeti kasutusele ka petrooleumihõõglambid. Neis põleb gaasistatud petrooleum gaasisukas – toorium- ja tseeriumoksiidist luminestsentshõõguris. Niisugused gaasilambid andsid palju heledamat valgust ning ka valgusviljakus oli vedeliklampidega võrreldes mitu korda suurem.
Keiti Vilms
pisi|Keiti Vilms (2017) pisi|Keiti Vilms 2014. aastal Eesti riikliku iseseisvuse taastamise aastapäeva vastuvõtul koos [[Toomas Hendrik Ilvesega.]] Keiti Vilms (tuntud ka kui Säutsupääsuke; sündinud 16. veebruaril 1983) on eesti kalamburist ja emakeele populariseerija. Vilmsi on kirjeldatud ka kui "raamatute ja lugemise propageerijat ning vanade sõnade velmajat ehk elluäratajat".
Karjäär ja laiem tuntus
Keiti Vilms tegutseb ja avaldab oma loomingut peamiselt sotsiaalmeediakeskkonnas Twitter, kus ta ka laiemale lugejaskonnale tuntuks sai. Vilms on maininud, et üks tema suurmaid inspiratsiooniallikaid on Johannes Aaviku keeleuuendus (ta on ka Johannes Aaviku Seltsi liige). Oma sõnaloome eeskujuks peab Vilms aga pigem Ilmar Laabanit.
Isiklikku
Keiti Vilmsil on 2 last: tütar ja poeg. Ta on abielus Janar Alaga (abielu sõlmiti 28. juunil 2019). Keiti Vilmsi vaaronu oli Jüri Vilms.
Château-l'Hermitage
Château-l'Hermitage on vald Prantsusmaa lääneosas.
Viktor Veskimäe
Viktor Veskimäe (kuni 1935. aastani Viktor Mühlberg; 17. november/30. november 1902 Kambja vald – 29. juuni 1967 Toronto) oli eesti prosaist ja tõlkija.
Ta õppis Tartu Ülikooli filosoofiateaduskonnas 1930–1936 ja 1940–1942, stuudium jäi lõpetamata.
Ta töötas ametnikuna Tartu linnavalitsuses.
Aastal 1944 põgenes ta Rootsi, kus oli Göteborgis kirjastuse Orto ametnik. Aastal 1951 siirdus ta Kanadasse, kus ta tegeles kinnisvara müügiga. Ta suri Torontos.
Isiklikku
Tema isa oli Tartu Immaanueli koguduse (baptisti kogudus) jutlustaja Karl Mühlberg. Ta oli aastast 1936 abielus hilisema kirjastuse Orto korrektori Helene Veskimäega (neiuna Saabel; 1911–1966).
Ferdinand Ilves
Ferdinand Ilves (20. mai 1900 Puurmani vald, Tartumaa – 23. mai 1963 Rakvere) oli Puurmani ja Kursi vallavanem aastail 1931–1944.
Ta osales Vabadussõjas.
Varieši vald
Varieši vald (läti keeles Variešu pagasts) on vald Lätis Jēkabpilsi piirkonnas.
Aastatel 2009–2021 kuulus vald Krustpilsi piirkonda.
Valla asulaid: Varieši, Antūži.
Czarna Hańcza
Czarna Hańcza on jõgi Poolas ja Valgevenes, Nemunase vasakpoolne lisajõgi. Valgevene keeles on jõe nimi Чорная Ганча (Čornaja Hanča, transkribeerituna Tšornaja Gantša), leedu keeles aga Juodoji Ančia. Jõe nimetus pärineb ilmselt jatvingi keelest.
Jõe pikkus on 145 km ja valgla on 1916 km². Jõe langus on 174 m ja lang on 1,2 m/km.
Czarna Hańcza jõgi algab Poolast Balti moreenikõrgustike vööndist, läbides ülemjooksul Hańcza ja Wigry järve. Seejärel läbib jõgi Augustowi ürgmetsa. Keskjooksul ja alamjooksul on Czarna Hańcza sängi kasutatud Augustowi kanali rajamisel. Poola territooriumil on jõe pikkus 110 kilomeetrit, Valgevene territooriumil 35 kilomeetrit, aga suuremad lisajõed suubuvad Czarna Hańcza jõkke just seal.
Valgevene territooriumil läbib Czarna Hańcza jõgi Hrodna oblasti Hrodna rajooni, suubudes Nemunase jõkke Leedu piiri ääres. Suuremaks asulaks jõe kaldal on Suwałki linn jõe ülemjooksul Poolas.
Lachute
Lachute on linn Kanadas Québeci provintsis Laurentidesi halduspiirkonnas.
Atractus spinalis
Atractus spinalis on maoliik.
Levila
Need suhteliselt väiksed maod (238 mm SVL ja 38 mm CL) on levinud Minas Geraisi osariigis Brasiilias.
Välislingid
Selles artiklis on kasutatud prantsuskeelset artiklit fr:Atractus spinalis seisuga 11.12.2013.
Leicesteri Eesti Maja
Leicesteri Eesti Maja on Inglismaal Leicesteris asuv Eesti Maja.
Maja avati 1960. Hetkel on Leicesteri Eesti Maja kasutusel seltskondlikeks koosviibimisteks. Eelseisvaid üritusi reklaamitakse Facebookis. Liikmeskond keskmiselt 40 inimest. Leicesteri Eesti Maja kuulub Inglismaa Eestlaste ühingu koosseisu.
Vráble
Vráble (ungari keeles Verebély) on linn Slovakkias Nitra maakonnas Nitra ringkonnas.
Geograafiline asend
Vráble asub Žitava jõe ääres, Nitrast ligikaudu 18 km idakagus.
Ajalugu
Asulat on esmamainitud 1265. aastal (Verebeb). Alates 1294. aastast on Vrábles korraldatud turge. Linnaks kujunes Vráble 16. sajandi keskpaiku.
Vráble lähedal Fidváris asub pronksiajast pärit Vráble-Fidvári asulakoht, mis on üks suuremaid Euroopas.
Rahvastik
Slovakkia 2021. aasta rahvaloenduse andmetel oli Vráble elanikest slovakke 89,67%, ungarlasi 2,39% ja tšehhe 0,43%. Rahvus oli teadmata 6,97%-l elanikest.
Roomet Säälik
Roomet Säälik on eesti tõukerattur ja BMX-i trikirattur.
Tõukerattasõidus tuli 2014. aastal Euroopa meistriks ning 2017. aastal võitis MM-il pronksi ja jõudis Nitro World Games'il poolfinaali. 2018. aasta Nitro World Games'il sai teise koha.
Antje Jackelén
pisi|2011 Antje Jackelén (sündinud 4. juunil 1955 Herdeckes) on saksa päritolu vaimulik ja teoloog, alates 2014. aastast Rootsi Kiriku peapiiskop (Uppsala peapiiskop).
Ta on esimene välismaalasest Rootsi peapiiskop alates 12. sajandist ning esimene naispeapiiskop.
Arnold Kalmus
Arnold-Heinrich Kalmus (1. veebruar 1882 Paide – 11. september 1942 Tallinn) oli eesti maalikunstnik.
Elukäik
Kunstilise hariduse omandas Peterburis: 1906–1908 J. Goldblatti ateljees, 1908–1914 Keiserlikus Kunstide Edendamise Seltsi kunstikoolis ja 1917–1920 Peterburi kunstiakadeemias ning Pariisis: 1925 F. Colarossi ja 1925–1927 V. Šuhhajevi eraakadeemias.
Osales I maailmasõjas 3. ratsaväekorpuse telegraafi ülemana. Töötas 1899–1920 Venemaal telegraafiametnikuna ja alates 1920. aastast joonistusõpetajana Tallinna gümnaasiumides.
Isiklikku
Tema abikaasa oli skulptor Marie Kalmus. Abielu lahutati 1931.
Looming
Portreteerinud riigitegelasi ja kultuuriinimesi. Paremiku moodustavad uusajalikud suured lähivaates portreed.
Kuulus Petrogradi kunstiseltsi Lennok. Aastast 1922 Eesti Kujutavate Kunstnikkude Keskühingusse, 1923–1929 Eesti Kunstnikkude Liitu ja oli 1935. aastast Eesti Akadeemilise Kutseõiguslikkude Kunstnikkude Koondise (EAKKK) liige.
134th Street
134th Street on New Yorgi keskse linnaosa Manhattani tänavajoonestikus rõhtsirge tee.
Tahkuranna Jumalasünnitaja Uinumise kogudus
Tahkuranna Jumalasünnitaja Uinumise kogudus on õigeusu kogudus, mis tegutseb Pärnu maakonnas Häädemeeste vallas Tahkuranna külas. Kogudus kasutab Tahkuranna Jumalasünnitaja Uinumise kirikut.
Kogudusele pandi alus 1858. aastal, kui Kilingi-Nõmme kogudusest eraldus osa liikmeid. Tollal oli Tahkuranna kogudusel 521 liiget.
1895. aastal eraldus Tahkuranna kogudusest Surju kogudus.
Koguduse tegevus katkes 1980. aastate lõpul, ent jätkus 1990. aastal.
Koguduse preester on Ardalion Keskküla.
Lorraine (Québec)
Lorraine on linn Kanadas Québeci provintsis Laurentidesi halduspiirkonnas.
Colubridae
Colubridae on madude sugukond.
Klassifikatsioon
Sugukonda Colubridae klassifitseeritakse roomajate andmebaasis järgmised madude alamsugukonnad :
2016
Sugukonnaga on 2016. aasta seisuga liidetud maoperekond Wallaceophis Mirza, Vyas, Patel & Sanap, 2016.
Välislingid
Selles artiklis on kasutatud prantsuskeelset artiklit fr:Colubridae seisuga 22.12.2013.
Lundi Eesti Maja
Lundi Eesti Maja (ka Lõuna-Rootsi Eesti Maja) on Rootsis Lundis asuv Eesti Maja. Maja peab üleval Lundi Eesti Maja Ühing.
Partita
"Partita" (ka "Partiita") on eesti helilooja Arvo Pärdi 1958. aastal loodud teos klaverile. Muusikateose pikkus on 8 minutit.
Rops
"Rops" ja "Rops aitab kõiki" on Boris Kaburi ulmenäidendid (lavastatud vastavalt Tallinna Draamateatris 1964 ja 1965; raamatuna ilmunud 1967), mis toovad lastekirjandussse 1960ndate teadusmõtlemise, eeskätt küberneetika kui moodsa teadusharu tulevikuvõimalused.
Partita
Teos koosneb neljast osast :
Teose kandis esimest korda ette 11. veebruaril 1959 Tallinnas Estonia kontserdisaalis Bruno Lukk (klaver).
Rops
Kuigi näidendeid kammitseb mõnevõrra õpetlik paatos ja moraali illustreerimise vajadus, oli ulmekirjandus 1960ndatel žanr, mis võimaldas totalitaarses riigis allegooria abil väljendada seda, mida otse ütelda ei saanud.
Temaatika
Näidendites on põimitud kaks tasandit: teaduslikkus, mis peegeldab toonast mõtteviisi, ja muinasjutulisus, mille tekitab argipäeva toodud kummaline küberorganism – inimesesarnane robottegelane Rops, kes kehastab teaduslik-tehnilise revolutsiooni unistust. Seda murrangulist epohhi – TTRi ajastut – iseloomustab teaduse fetišistlik positsioon ja teadlase enneolematult tugev roll ühiskonnas. Ropsi-näidendite kui moodsate muinasjuttude sisuks on teadus, täpsemalt küberneetika, mille põhitõdesid lastele seletataksegi. Autor tõstatab tehnokraatiaga seotud eetilisi probleeme, selgitades inimese ja masina metafoorse suhte kaudu südametunnistuse valikuid, hea ja kurja olemust.
Näidendite üks põhiteemadest seostub nõukogude koolikorralduse ja haridussüsteemiga, laiemalt ühiskonnakriitikaga, mis on suunatud bürokraatliku asjaajamise pihta. Tegelastena esitletakse kolme õppurit: eeskujulikku (Kersti), uuenduslikku (Jüri) ja laiska (Toits). Ühtlasi selgub, et nõukogudeaegne kool on aine- ja õpetajakeskne, reegliks on käskude täpne täitmine, jäik mõtlemine, kollektiivi hea nime eest seismine. Ropsi-näidendites võib näha nõukogudeaegse õppesüsteemi paroodiat, need rõhutavad robotliku, s.o bürokraatliku või skemaatilise mõtlemise absurdsust kui tolleaegset normi.
Ropsi tegelaskuju
Rops pole superkangelasest küborg, kelle mõtte- ja tundemaailm on inimese omast täiuslikumad, vaid teda on kujutatud liialdatult inimlikuna, humaanseid väärtusi hindava küberorganismina, kes tahab eranditult kõiki aidata ning püüab mõista, mis on hea ja halb. Paraku teeb välimuselt ühe tavalise Jüri-nimelise koolipoisiga identne robot alatasa midagi valesti ja see äratab kaastunnet. Masinlikud tõekspidamised ja skemaatiline tegutsemine on Ropsile tähtsamad kui teiste mure või õnnetus. Nagu üks tegelastest teda õpetab: "Sinu viga seisneb selles, et sa kõiki ühtviisi usud ja aitad. Aga inimesed pole ju ühesugused". Selgub, et välimusest üksi ei piisa, vaid tähtis on funktsioon. Võte, et masinal ilmneb mingi viga, käivitabki näidendi sündmustiku. Teadlase eksimus – unustada robotile südametunnistuserull monteerimata – on näiliselt pisiviga, kuid siiski tõsiste tagajärgedega. Repliigis "kui tal süda sees oleks…" kõlab moraal inimese ja tehnika suhte kohta.
Lavastused
Näidendeid lavastati nii Eestis kui ka paljudes Nõukogude Liidu, Ida-Euroopa ja Soome teatrites, samuti USA ja Austraalia eesti näiteseltskondades.
1982. aastal lavastas Ellu Puudist näidendi Eesti Televisioonis, näitlejateks Jaan Tombi nimelise rahvateatri lapsed.
Pärnu Endlas lavastati näidendid uusdramatiseeringuna "Robot Robi" (2005) nime all.
Roberto Firmino
Roberto Firmino Barbosa de Oliveira (sündinud 2. oktoobril 1991 Maceiós) on Brasiilia jalgpallur. Ta mängib Brasiilia rahvuskoondises ja Saudi Araabia kõrgliiga klubis Al Ahli ründaja või äärepoolkaitsjana.
2018. aastal valiti ta parimaks Euroopas mängivaks Brasiilia jalgpalluriks.
Erakorraline ja täievoliline suursaadik (Ukraina)
Erakorraline ja täievoliline suursaadik (ukraina keeles Надзвичайний і Повноважний Посол) on kõrgeim diplomaatiline teenistusaste Ukrainas, erakorraline ja täievoliline suursaadik, mida diplomaadile võib anda Ukraina president.
Roberto Firmino
Klubikarjäär
Firmino alustas klubikarjääri Brasiilia esiliiga klubis Figueirense. 2010. aasta detsembris suundus ta Saksamaa kõrgliiga klubisse Hoffenheim.
Erakorraline ja täievoliline suursaadik (Ukraina)
Diplomaatilised teenistusastmed seati Ukrainas sisse 1992. aastal (erakorraline ja täievolilise suursaadikust järgmine madalam teenistusaste on erakorraline ja täievoliline 1. klassi saadik.
Roberto Firmino
Klubikarjäär
2015. aasta juunis suundus ta Inglismaa klubisse Liverpool. Liverpool maksis Firmino eest 29 miljonit naela, mis oli klubi ajaloo suuruselt teine ost.
Erakorraline ja täievoliline suursaadik (Ukraina)
Erakorralise ja täievolilise suursaadiku teenistusastme saanud diplomaate
Kõrgeima diplomaatilise teenistusastme on saanud ka Ivan Kuleba poeg, praegune välisminister Dmõtro Kuleba.
Roberto Firmino
Klubikarjäär
Hooajal 2018–19 võitis ta Liverpooliga Meistrite Liiga. Järgmisel hooajal tuli ta Liverpooliga Inglismaa meistriks.
Erakorraline ja täievoliline suursaadik (Ukraina)
Meediaskandaal
Mais 2019 tekitas meediaskandaali ametist lahkuva (20. mail) Ukraina presidendi Petro Porošenko seadlus 18. maist Porošenko parteikaaslasest Ukraina Ülemraada liikmele Artur Gerassõmovile erakorralise ja täievolilise suursaadiku teenistusastme andmise kohta. Septembris 2019 uus president Volodõmõr Zelenskõi tühistas selle seadluse.
Roberto Firmino
Klubikarjäär
Suvel 2023 tema leping Liverpooliga lõppes ning ta siirdus Saudi Araabia klubisse Al Ahli.
Koondisekarjäär
Debüüdi Brasiilia rahvuskoondises tegi ta 12. novembril 2014 sõprusmängus Türgiga, pääsedes mängu vahetusest. 18. novembril lõi ta teises sõprusmängus Austriaga esimese värava rahvuskoondises.
2015. aasta Copa América viimases alagrupimängus lõi ta värava Venezuela vastu.
2018. aasta maailmameistrivõistluste kaheksandikfinaalis lõi ta värava Mehhiko vastu.
2019. aastal võitis ta Brasiilia koondisega Copa América. Firmino lõi turniiril kaks väravat.
Yorktowni piiramine
Yorktowni piiramine oli Ameerika iseseisvussõja käigus, 19. oktoobril 1781. aastal Ameerika Ühendriikide kontinentaalarmee ja Prantsuse armee otsustav võit Suurbritannia kuningriigi vägede vahel toimunud Yorktowni linna juures.
Ameeriklaste vägesid juhtis George Washington ja Prantsuse armeed krahv de Rochambeau, Briti armeed juhtis lord Cornwallis. See oli viimane suurem maalahing Ameerika iseseisvussõjas Põhja-Ameerikas. Cornwallise ja tema armee allaandmine sundis Suurbritannia kuningriigi valitsust alustama rahuläbirääkimisi.
Rusujuur
Rusujuur (Lithospermum) on kareleheliste sugukonda arvatud taimeperekond.
Eestis kasvab üks sellesse perekonda kuuluv pärismaine liik: suur rusujuur (Lithospermum officinale).
Villa Clara provints
Villa Clara provints on Kuuba 1. järgu haldusüksus. Halduskeskus ja suurim linn on Santa Clara.
See Kuuba saare keskosas. Põhjas piirneb see Atlandi ookeani, läänes Matanzase provintsi, idas Sancti Spírituse provintsi ja lõunas Cienfuegose provintsiga.
Öö muuseumis 3
"Öö muuseumis 3" on 2014. aasta USA fantaasiafilm.
Villa Clara provints
Provints jaguneb 13 vallaks.
Viited
🇨🇺
135th Street
pisi|Transpordisõlm, mida ületab tänav 135th Street (kauguses), otsejoones kulgeb [[Broadway]] 135th Street on New Yorgi keskse linnaosa Manhattani tänavajoonestikus rõhtsirge tee.
Patkuli trepi paljand
Patkuli trepi paljand on paljand Harju maakonnas Tallinnas Kesklinna linnaosas Toompea loodeserval. Paljand on arvele võetud ürglooduse objektina.
Õmblemine
pisi|Louise De Hem, "Õmblev naine", (1905)
Õmblemine on esemete kinnitamine või ühendamine pistetega, mis tehakse õmblusnõela ja niidi (lõnga, nööri vms) abil.
Õmblemine on üks vanimaid tekstiilitöö liike. Enne ketruse ja kangakudumise leiutamist õmblesid kiviaja inimesed Euroopas ja Aasias loomanahast rõivaid, kasutades luust, sarvest või elevandiluust nõelu ja mitmesugust loomset päritolu "niiti" (kõõlused, sooled, veresooned).
Tuhandeid aastaid õmmeldi vaid käsitsi. Õmblusmasin leiutati 19. sajandil. 20. sajandil sai alguse õmmeldud esemete masstootmine, kuid käsitsi õmblemist praktiseeritakse siiski ikkagi kõikjal maailmas. Oskuslik käsitsi õmblemine on au sees kvaliteetsete ja isikupäraste esemete valmistamisel ning tekstiilikunstnike ja käsitööharrastajate loomingulise väljundina.
Barsbütteli vald
Barsbütteli vald on vald Saksamaal Schleswig-Holsteini liidumaal Stormarni kreisis Hamburgist idas.
Valda kuuluvad järgmised asulad: Barsbüttel, Willinghusen, Stemwarde ja Stellau.
Sõpruslinnad
pisi|tühi|Barsbütteli raekoda
Oberwölz Stadt
thumb|Hintereggertor, St. Sigismundi kirik ja St. Martini kihelkonnakirik
Oberwölz Stadt on linn ja endine vald Austrias Steiermargi liidumaal Murau ringkonnas. 2015. aastast on see Oberwölzi valla osa.
Lääne päästekeskus
Lääne päästekeskus on Päästeameti allüksus, mis teostab päästetöid, riiklikku tuleohutusjärelevalvet, päästealast ennetustööd ja kriisireguleerimist Pärnu-, Järva-, Saare-, Hiiu-, Rapla- ja Läänemaal.
Lääne päästekeskuses on 26 riiklikku ning 47 vabatahtlikku komandot, sh:
Friedrich Must
Friedrich Aleksander Must (11. oktoober 1896 Tartu – 17. august 1985 Paramus, Bergen, New Jersey) oli Eesti kohtunik.
Lääne päästekeskus
2006. aastani oli tegutsev Harjumaa Päästeteenistus, mis nimetati siis ümber ümber Päästeameti kohalikuks täidesaatvaks riigivõimu volitusi omavaks asutuseks Põhja-Eesti Päästekeskuseks. Tartumaa Päästeteenistus, Võrumaa Päästeteenistus, Valgamaa Päästeteenistus, Viljandimaa Päästeteenistus, Põlvamaa Päästeteenistus ja Jõgevamaa Päästeteenistus korraldati ümber Päästeameti Lõuna-Eesti Päästekeskuseks. Päästeameti kohalikud täidesaatva riigivõimu volitusi omavad asutused Ida-Viru Päästeteenistus ja Lääne-Viru Päästeteenistus korraldati ümber Päästeameti Ida-Eesti Päästekeskuseks. Päästeameti kohalikud täidesaatva riigivõimu volitusi omavad asutused Hiiumaa Päästeteenistus, Järvamaa Päästeteenistus, Läänemaa Päästeteenistus, Pärnumaa Päästeteenistus, Raplamaa Päästeteenistus ja Saaremaa Päästeteenistus korraldati ümber Päästeameti Lääne-Eesti Päästekeskuseks.
Friedrich Must
Ta õppis aastail 1919–1920 Tartu Ülikooli keemiaosakonnas ja 1920–1924 õigusteaduskonnas, Korporatsioon Sakala liige.
Friedrich Must osales Vabadussõjas, oli 1924–1929 Tartu-Võru Rahukogu kohtuameti kandidaat, 1929–1938 Narva 1. jaoskonnakohtunik, alates 1938. aastast Tallinna Ringkonnakohtu liige.
1944. aastal põgenes ta Saksamaale, kust siirdus USA-sse.
Draakoniaasta
Draakoniaasta on osa Hiina kalendri 12-aastasest tsüklist. Hiina astroloogias on kaksteist loomamärki, millest igaüks mõjutab ja märgistab üht kuuaastat ja sellel aastal sündinud inimeste iseloomuomadusi.
Iseloom
Draakonid on enamasti intelligentsed, andekad, domineerivad, valjuhäälsed, ülbed ja tujukad, ent samas ka populaarsed ja edukad. Nad on elurõõmsad ja entusiastlikud. Draakonid näivad sageli väga avatud inimestena, ent tegelikult on nad tohutult õrnahingelised. Nad on äärmiselt lahked. Nad annavad ilma mõtlemata, ilma kartmata. Draakon on pühendanud end neile, keda ta armastab.
Armastus
Draakonile meeldib, et teda imetletakse, ta ei talu, kui keegi teine teda varju jätab. Oma kaaslasena eelistab ta kedagi, kes poleks sama ambitsioonikas ja julge kui tema. Et ta saaks silma paista ja särada, ning teise üle valitseda. Kui Draakon õige inimese endale leiab, saab temast truu kaaslane. Tähelepanelik ja hooliv.
Töö
Draakon armastab, et talle jäetakse töö juures kogu vabadus. Ta armastab omapead tegutseda ja omas rütmis. Ta on väga dünaamiline, tema töö tegemine on kiire ja tõhus. Oma projektid viib ta kiirelt ellu. Ta on kiire reageerimisega. Temast saaks hea firmajuht. Ta armastab iseseisvust, seega kõik juhtivad kohad on tema jaoks loodud. Alluvana ei tunneks ta end hästi, sest ta ei suudaks austada olemasolevat hierarhiat. Ta ei talu, kui teda käsutatakse. Draakonile sobivateks ametiteks on kunstnik, preester, poliitik ja juht.
Draakoni õnnenumbrid: 3, 4, 5, 6, 15, 21, 34, 36, 45
Draakon sobib kokku: Rott, Madu, Jänes, Ahv
Draakon ei sobi kokku: Draakon, Härg, Koer
Tuntud Draakoneid
Kihnu Virve, Birgit Õigemeel-Sarrap, Elle Kull, Sandra Bullock, Che Guevara ja Sigmund Freud.
Viited
1. Hiina Horoskoop, 19.07.2016, Kodused lood. https://kodusedlood.blogspot.com/2016/12/hiina-horoskoop-draakon.html
New York Times Building
Hoone ankurrentnik on The New York Times Company, kes on The New York Timesi ja The New York Times International Editioni ning teiste ajalehtede vastutav väljaandja.
Jalgpall 1936. aasta suveolümpiamängudel
pisi|1936. aasta olümpiaturniiri pall 1936. aasta suveolümpiamängude jalgpalliturniir peeti 3.–13. augustini Berliinis. Olümpiavõitjaks tuli Itaalia. Itaalia oli tulnud 1934. aastal maailmameistriks ja oli sellega ka suurim favoriit. Üheks favoriidiks kuldmedalile olnud Saksamaa kaotas veerandfinaalis Saksa riigipeade silme all 2:0 Norrale. Hõbemedali võitis Austria ja pronksi Norra meeskond.
Kuna jalgpall kogus kõige rohkem pealtvaatajaid ja korraldajad vajasid sissetulekut, otsustati uuesti jalgpalliturniir programmi lisada. 16 osalejast neli osalesid koos oma amatöörmeeskonna ja elukutseliste mängijatega, nimelt Suurbritannia, Austria, Ungari ja Itaalia. Hiina ja Jaapan mängisid Aasia meeskondadena esimest korda väljaspool Aasiat, kaheksandikfinaalis oli Jaapanil Rootsi vastu üllatuslik ülekaal. Toonased Lõuna-Ameerika parimad meeskonnad Uruguay ja Argentina, kes selgitasid 1928. aastal veel omavahel olümpiavõitjad, ei osalenud. Selle asemel mängis 1935. aastal Lõuna-Ameerika meistrivõistlustel kolmas Peruu esimest korda rahvusvahelistel kohtumistel väljaspool Lõuna-Ameerikat.
Saksamaa meeskond oli üks favoriite, olles alates 4. detsembrist 1932. aastal kaotanud vaid ühe kodumängu. Esimeses mängus sai Luksemburg alistatud 9: 0, kuid teises mängus hilisema pronksimeeskonna Norra vastu tuli lõpp Saksamaa koondise jaoks. Olümpiavõitjaks tuli küll maailmameister Itaalia, kuid koosseisus polnud ühtegi mängijat 1934. aasta maailmameistriks tulnud võistkonnast. Kaks aastat hiljem tulid Itaalia võidukast meeskonnast jalgpalli maailmameistriks Sergio Bertoni, Alfredo Foni, Ugo Locatelli ja Pietro Rava.
Jean-François Malherbe
Jean-François Malherbe (1950 Brüssel – 13. detsember 2015 Neuchâtel) oli Belgia filosoof, kirjanik ja pedagoog.
Jalgpall 1936. aasta suveolümpiamängudel
Toimumiskohtadeks olid Berliini olümpiastaadion, Posti staadion, Mommseni staadion ja Hertha-Platz am Gesundbrunnen. Berliini olümpiastaadionil toimunud poolfinaalis Itaalia ja Norra ning pronksimängus Norra ja Poola vahel oli 95 000 pealtvaatajat, seega oli olümpiamängudel kuni 24. oktoobrini 1968. aastal kõige rohkem pealtvaatajaid. Mehhikos ületati Jaapani ja Mehhiko vahelise kolmanda koha mängus see rekord.
Jean-François Malherbe
Louvaini Katoliikliku Ülikooli filosoofiadoktor ning Pariisi Ülikooli teoloogiadoktor Malherbe on avaldanud arvukalt käsitlusi eetika ja filosoofia alalt.
Jalgpall 1936. aasta suveolümpiamängudel
Veerandfinaalid
Korduskohtumine
1 Mängu ajal väljakule tormanud pealtvaatajate tõttu tunnistati mäng kehtetuks. 10. augustiks plaaniti teha korduskohtumine.
2 Kordusmängu ei toimunud, sest Peruu kutsus protestiks tagasi kõik olümpiamehed. Poolfinaali pääses Austria võitluseta.
Medalivõitjad
thumb|right|250px|Kuldmedali võitnud Itaalia meeskond.
136th Street
136th Street on New Yorgi keskse linnaosa Manhattani tänavajoonestikus rõhtsirge tee.
137th Street
137th Street on New Yorgi keskse linnaosa Manhattani tänavajoonestikus rõhtsirge tee.
Riia Jaani kirik
Riia Jaani kirik (läti keeles Svētā Jāņa Evaņģēliski luteriskā baznīca) on luteri kirik Lätis Riias aadressil Skārņu tänav 24. See on Läti Evangeelse Luterliku Kiriku kihelkonnakirik.
See asub Riia piiskop Alberti piiskopipalee kohal. 1234. aastal võtasid dominiiklased tollal veel väikse kabeli üle ja pühendasid selle Ristija Johannesele. Hoonet laiendati 1330 ja 1587. See põles 31. mail 1677 Riia linna suures tulekahjus sarnaselt Riia Püha Peetri kirikuga, kuid taastati ja hoonele lisati uus kirikutorn. Kirik sai taas kannatada oktoobris 1944, kuid taastati.
Kirikus peetakse jumalateenistusi igal pühapäeva hommikul ja kolmapäeva õhtul.
Noortekultuur
Noortekultuur (ingl youth culture) hõlmab kõikvõimalikke noortega seotud teemasid ja tegevusi, norme ja tavasid, kombeid ja kogemusi, nii elulisi praktikaid kui ka fiktsionaalseid representatsioone. Noortekultuur on vaadeldav mitmesuguste kultuurinähtuste kaudu, nagu mood, muusika, meedia, keel jpm. Noortekultuuris võib täheldada traditsioonide hülgamist ja uute väärtuste pealetungi.
Piet Hein
pisi|Piet Hein 1983. aastal Piet Hein (16. detsember 1905 Kopenhaagen, Taani – 17. aprill 1996 Middelfart, Fyn, Taani) oli Taani teadlane, matemaatik, leiutaja, disainer ja kirjanik. Tema kirjatööd ilmusid sageli ka pseudonüümi "Kumbel Kumbell" all, mis vananorra keeles tähendas "hauakivi". Teadlane Piet Hein oli Skandinaavias rohkem tuntud oma aforistlike luuletuste ning teaduse ja humanismiteemaliste kirjutiste poolest. Rahvusvaheliselt tuntuim taanlane füüsik Niels Bohri ja kirjanik Karen Blixeni kõrval.
Noortekultuur
Tänapäeval on noortekultuuris tähtsaks meediumiks sotsiaalmeedia, mille kaudu kujundatakse iseenda identiteeti ning luuakse sotsiaalseid suhteid. Noortekultuur peegeldab noorte suhtumist ühiskonda, inimestesse ja iseendasse.
Piet Hein
Elu
Piet Hein sündis 1905. aastal Kopenhaagenis. Ta oli 17. sajandi Hollandi mereväe kangelase Piet Pieterszoon Heini otsene järeltulija. Isa Hjalmar Hein (sünd 5. jaanuaril 1871) abiellus 21. septembril 1896 Estríd Hanseniga (sünd 27. juulil 1873). Hjalmar Hein töötas kodus oma insenerifirmas ehitusinsenerina. Hjalmar Hein projekteeris Taani Tivoli Ameerika mäed. Estrid Hein (Hansen) avas oma kliiniku 1906. aastal, aastaks 1918 oli temast saanud tunnustatud spetsialist. Töötas 1939. aastani silmaarstina, hiljem kuulus Taani Vähiliitu. Estrid Hein oli aktiivne feminist, osaledes 16 aastat Taani Naisseltsi töös. Piet Hein kasvas kodus, kus tuntud kirjanikud, poliitikud ja kunstnikud olid sagedased külalised, tema ema oli kirjanik Karen Blixeni (pseudonüüm: Isaac Dinesen) ema nõbu. Noore Pieti 1920.–1930. aastatel emale kirjutatud kirjades võib juba leida lüürilisi ja kirjanduslikke noote.
Noortekultuur
Subkultuur koondab tavapäraselt ühiste huvide või ühise päritoluga noori, kes moodustavad küll arvukama kultuurigrupi, kuid ei muutu dominantkultuuri nähtuseks. Subkultuurid võivad põhineda eal, religioonil, sotsiaalsel või etnilisel päritolul, tõekspidamistel. Tuntumad subkultuurid on näiteks emod, gootid, punkarid, räpparid, ökonoored, mootorratturid jt.
Piet Hein
Elu
Piet Hein õppis gümnaasiumis (Metropolitanskolen), 1924. aastast filosoofiat ja teoreetilist füüsikat Kopenhaageni ülikoolis ja Taani Tehnikaülikoolis, Niels Bohri Instituudis. Kunsti õppis ta erakunstikoolis ja Rootsi Kuninglikus Kaunite Kunstide Akadeemias. Hiljem sai ta mitme ülikooli audoktoriks.
Toompea paljand
pisi|Toompea paljand Toompea paljand on paljand Harju maakonnas Tallinna Kesklinna linnaosas Toompea läänenõlval. Paljand on arvele võetud ürglooduse objektina.
Piet Hein
Elu
Piet Hein suhtles oma aja intellektuaalse eliidiga rahvusvahelisel tasandil. Inimesed, kes teda inspireerisid ja hiljem said ka tema sõbraks: füüsik Niels Bohr, Albert Einstein, Norbert Weiner, Charles Chaplin.
EU
EU või Eu tähendada:
Noortekultuur
Noortejõukude puhul rääkis esimesena subkultuuridest Albert Cohen. Tema arvates tekkisid subkultuurid seetõttu, et sarnase probleemiga noored hoidsid kokku.
Piet Hein
Elu
Kui fašistlik Saksamaa okupeeris Taani, oli Piet Hein valiku ees: kas põgeneda neutraalsesse Rootsi või liituda Taani vastupanuliikumisega. 1968. aastal antud intervjuus selgitas Hein: "Rootsi minek jäi ära, sest ma ei ole rootslane, vaid taanlane. Seega liitusin Taani vastupanuliikumisega." Esimeseks relvaks sai instrument, mida ta kõige paremini valdas – pliiats, ta kirjutas ja avaldas oma esimesed värsid. Kuna tsensorid ei mõistnud nende tõelist tähendust, siis jõudsid need ka trükki. Taanlastele jõudis aga mõte kohale – isegi kui te kaotate vabaduse, ärge kaotage patriotismi ja eneseväärikust, sest oma riigi reetmise tunne on veel valusam vabaduse kaotusest.
1966. aastal oli Piet Hein ajakirja Life kaanel ning maailm rääkis "Taani disainist" ja "Skandinaavia modernismist".
Noortekultuur
Noortekultuuri ajalugu
Seos kuritegevusega tõi kaasa olukorra, kus subkultuuridest ei mõeldud hästi – neid käsitleti hälbeliste allkultuuridena. Sub-liide tähendab ‘alam, põrandaalune’.
Piet Hein
Elu
Piet Hein oli Rahvusvahelise PEN-klubi, Taani ränduriteklubi juhatuse liige ja veel paljude organisatsioonide liige.
Tainas
pisi|Filotaina käsitsi valmistamine Tainas (varasem eelistermin taigen) on kokanduses paks vormitav segu jahust ja vedelikust (vesi, piim, muna vms).
Noortekultuur
Noortekultuuri ajalugu
Ka noortekirjanduse sünd seostub noortekultuuriga Ameerikas 1950. aastatel, mil tegutsesid biitlid, hipi ja teised täiskasvanulikule elukorraldusele vastanduvad noorteliikumised. Noortekultuuri kultusobjektiks kujuneb Jerome David Salingeri romaan “Kuristik rukkis” (1951), mida võib pidada modernse noorteromaani tähiseks.
Tammekakk (perekond)
Tammekakk (Daedalea) on Fomitopsidaceae sugukonda kuuluv seeneperekond.
Tainas
Tainas võib vastavalt retseptile sisaldada ka mitmesuguseid muid toiduaineid (nt soola, suhkrut, pärmi, rasva). Jahu on enamasti teraviljajahu, kuid kasutatakse ka kaunviljadest vm jahvatatud jahu.
Taina valmistamine ja vormimine kuulub paljude küpsetiste, näiteks leiva, saia, pirukate, küpsiste, kookide, pasta, pitsa jne valmistamisprotsessi.
Tainas tehakse enamasti keskmise konsistentsiga, kuid mõnda liiki küpsetiste (nt pannkookide ja vahvlite) tainas võib olla ka üsna vedel.
Leiva, saia, pirukate ja kookide puhul valatakse tainas vormi, küpsiste puhul võidakse tainas rullida ning küpsisevormidega sealt soovitud kujundid välja lõigata. Pasta valmistamiseks kasutatakse spetsiaalseid masinaid, mille vormimisavadest tainas läbi surutakse.
Piet Hein
Elu
Piet Hein suri 17. aprillil 1996 oma kodus Middelfarti linnas Fyni saarel.
Jacob Butterfield
pisi|Jacob Butterfield (2012) Jacob Luke Butterfield (sündinud 10. juunil 1990 Bradfordis) on Inglismaa jalgpallur, kes mängib poolkaitsjana Austraalia kõrgliiga klubis Melbourne Victory.
Ta suurema osa klubikarjäärist mänginud Inglismaa esiliigas. Ta alustas klubikarjääri Barnsleys, mille koosseisus debüteeris ta Inglismaa esiliigas hooajal 2007–08. Regulaarselt hakkas ta Barnsley põhimeeskonda kuuluma alates hooajast 2009–10 ning lõi 8. augustil 2009 liigamängus Sheffield Wednesday vastu oma esimese värava Barnlsy meeskonnas.